La música de Berlanga, el nebot-net del cineasta interpretarà una selecció de les bandes sonores de les seues pel·lícules
05 de juny 2023

El músic Pablo García-Berlanga, nebot-net del famós director de cinema espanyol Luis García-Berlanga, interpretarà al piano la música de les pel·lícules del cineasta. Serà en el Teatre de Begoña (c/ Progrés, 32. El Port de Sagunt). L'entrada és gratuïta i lliure fins a completar aforament, per a tots els públics i amb una duració de 75 minuts.

En 2021 es va complir el centenari del naixement de Luis García-Berlanga, un dels millors directors de cinema espanyols, i el seu nebot-net, el pianista Pablo García-Berlanga li vol retre homenatge amb una selecció de música de les seues pel·lícules.

En paraules del mateix Pablo García-Berlanga: **«La realització d'este recital m'ha suposat com a pianista el retrobament amb el cinema de Berlanga a través de la seua música. D'una banda ha sigut un procés intens i emocionant, pels llaços d'unió familiars i els records que tinc de la figura del meu oncle-avi Luis.  D'altra banda, ha significat un titànic treball de recerca, recopilació, adaptació i en nombrosos casos, de transcriure directament de les pel·lícules esta meravellosa música. M'he adonat que també esta música ens conta l'evolució del cinema de Berlanga, i per tant, la nostra història: des de les dolces melodies d’_Esa pareja feliz_, fins a les més modernes de _París Tombuctú_, passant per la música més popular de _La Vaquilla_ o eixa anecdòtica col·laboració de Piazzolla en _La boutique_. Per a afegir més emoció, he inclòs una obra inèdita del Mestre Tokó, Pepe Martí Alegre, oncle matern de Berlanga, pianista i un important artista a la València de principis del segle XX.»**

**![](/media/bgjpbkcl/garcía-berlanga_c.jpg?width=850&height=850)**

*   [](http://www.facebook.com/sharer.php?u=https://aytosagunto.es/va/actualitat/la-música-de-berlanga-el-nebot-net-del-cineasta-interpretarà-una-selecció-de-les-bandes-sonores-de-les-seues-pel-lícules/ "Facebook")
*   [](http://twitter.com/share?url=https://aytosagunto.es/va/actualitat/la-música-de-berlanga-el-nebot-net-del-cineasta-interpretarà-una-selecció-de-les-bandes-sonores-de-les-seues-pel-lícules/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-música-de-berlanga-el-nebot-net-del-cineasta-interpretarà-una-selecció-de-les-bandes-sonores-de-les-seues-pel-lícules/ "Linked In")
*   [](mailto:?body=https://aytosagunto.es/va/actualitat/la-música-de-berlanga-el-nebot-net-del-cineasta-interpretarà-una-selecció-de-les-bandes-sonores-de-les-seues-pel-lícules/)